ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Μαΐου 1998 για δεύτερη τροποποίηση της απόφασης 96/534/ΕΚ και της απόφασης 96/535/ΕΚ σχετικά με οικονομική ενίσχυση της Κοινότητας για την αποθεματοποίηση στην Ιταλία και στο Ηνωμένο Βασίλειο αντιγόνων που προορίζονται για την παρασκευή εμβολίων κατά του αφθώδους πυρετού [κοινοποιηθείσα υπό τον αριθμό Ε(1998) 1358] (Τα κείμενα στην αγγλική και ιταλική γλώσσα είναι τα μόνα αυθεντικά) (Κείμενο που παρουσιάζει ενδιαφέρον για τον ΕΟΧ) (98/389/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΚ (2), και ιδίως το άρθρο 14,

Εκτιμώντας:

ότι δυνάμει της απόφασης 91/666/ΕΟΚ, του Συμβουλίου, της 11ης Δεκεμβρίου 1991, για την δημιουργία κοινοτικών αποθεμάτων εμβολίων κατά του αφθώδους πυρετού (3), η ίδρυση τραπεζών αντιγόνου αποτελεί μέρος της κοινοτικής δράσης για την δημιουργία κοινοτικών αποθεμάτων εμβολίων κατά του αφθώδους πυρετού 7

ότι στο άρθρο 3 αυτής της απόφασης, ορίζονται ως τράπεζες αντιγόνου για την διατήρηση των κοινοτικών αποθεμάτων: στην Ιταλία, το Istituto Zooprofilattico Sperimentale di Brescia και, στο Ηνωμένο Βασίλειο, το Institute for Animal Health, Pirbright 7

ότι οι αρμοδιότητες και τα καθήκοντα αυτών των τραπεζών αντιγόνου ορίζονται στο άρθρο 4 της προαναφερόμενης απόφασης 7 ότι η κοινοτική ενίσχυση πρέπει να εξαρτάται από την εκτέλεση αυτών των αρμοδιοτήτων και καθηκόντων 7

ότι θα πρέπει να χορηγηθεί κοινοτική χρηματική ενίσχυση σ' αυτές τις τράπεζες για να τους επιτραπεί η άσκηση των προαναφερομένων αρμοδιοτήτων και καθηκόντων 7

ότι, με την απόφαση 96/534/ΕΚ της Επιτροπής, της 4ης Σεπτεμβρίου 1996, σχετικά με οικονομική ενίσχυση της Κοινότητας για την αποθεματοποίηση στην Ιταλία αντιγόνων που προορίζονται για την παρασκευή εμβολίων κατά του αφθώδους πυρετού (4), η Κοινότητα χορήγησε χρηματική ενίσχυση στην Ιταλία για την αποθεματοποίηση αντιγόνων που προορίζονταν για την παρασκευή εμβολίων κατά του αφθώδους πυρετού, μεταξύ της 1ης Αυγούστου 1996 και της 31ης Ιουλίου 1997 7

ότι, με την απόφαση 96/535/ΕΚ της Επιτροπής, της 4ης Σεπτεμβρίου 1996, σχετικά με οικονομική ενίσχυση της Κοινότητας για την αποθεματοποίηση στο Ηνωμένο Βασίλειο αντιγόνων που προορίζονται για την παρασκευή εμβολίων κατά του αφθώδους πυρετού (5), η Κοινότητα χορήγησε χρηματική ενίσχυση στο Ηνωμένο Βασίλειο για την αποθεματοποίηση αντιγόνων που προορίζονταν για την παρασκευή εμβολίων κατά του αφθώδους πυρετού, μεταξύ της 1ης Αυγούστου 1996 και της 31ης Ιουλίου 1997 7

ότι, με την απόφαση 97/592/ΕΚ (6) της Επιτροπής, τροποποιήθηκαν η απόφαση 96/534/ΕΚ και η απόφαση 96/535/ΕΚ της Επιτροπής, έτσι ώστε να καταστεί εφικτή η παράταση της χρηματικής ενίσχυσης για την αποθεματοποίηση αντιγόνων στην Ιταλία και στο Ηνωμένο Βασίλειο, μέχρι τις 31 Δεκεμβρίου 1997 7

ότι η πληρωμή της χρηματικής ενίσχυσης συνδέεται με την προσκόμιση συνοδευτικής τεκμηρίωσης 7

ότι έχει διατυπωθεί αίτημα για παράταση της περιόδου η οποία προβλεπόταν για την υποβολή της συνοδευτικής τεκμηρίωσης 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο άρθρο 4 των αποφάσεων 96/534/ΕΚ και 96/535/ΕΚ, η ημερομηνία «1η Οκτωβρίου 1997» αντικαθίσταται από την ημερομηνία «1η Ιουλίου 1998».

Άρθρο 2

Η παρούσα απόφαση απευθύνεται στην Ιταλική Δημοκρατία και στο Ηνωμένο Βασίλειο της Μεγάλης Βρετανίας και Βορείου Ιρλανδίας.

Βρυξέλλες, 19 Μαΐου 1998.

Για την Επιτροπή

Franz FISCHLER

Μέλος της Επιτροπής

(1) ΕΕ L 224 της 18. 8. 1990, σ. 19.

(2) ΕΕ L 168 της 2. 7. 1994, σ. 31.

(3) ΕΕ L 368 της 31. 12. 1991, σ. 21.

(4) ΕΕ L 229 της 10. 9. 1996, σ. 14.

(5) ΕΕ L 229 της 10. 9. 1996, σ. 16.

(6) ΕΕ L 239 της 30. 8. 1997, σ. 50.